**ZAPISNIK 1. REDNE SEJE ŠS FF 2022/23**

1. redna seja se je pričela 9. 12. 2022, ob 17:00 na Debelem rtiču.

**Prisotni\_e svetniki\_ce:** Sal Lavrenčič, Anja Rudež, Laura Barovič Božjak, Živa Gornik, Tonya Žagar Savić, Larina Griessler, Tjaša Šimunić, Nik Keber, Hana Kerin, Klara Vrabl, Petra Bolta, Tamara Šterk, Matej Mali, Gregor Gartner, Ina Poteko, Arne Jakob Zakrajšek.

**Drugi\_e prisotni\_e:** Sara Svati Sharan (senatorka), Andraž Fink (senator), Vanja Germ (senatorka), Mia Hočevar, Luka Kropivnik.

**Opravičeno odsotni\_e svetniki\_e:** Luka Oprešnik, Taja Ivanc, Gašper Stražišar, Maša Suša, Lara Oštrbenk, Jure Miholič, Nika Gradišek.

**Dnevni red:**

1.   potrditev dnevnega reda,

2.   pregled in potrditev zapisnika prejšnje seje,

3.   volitve in imenovanja (komisije in odbori)

4.   poročilo predsedstva,

5.   poročilo prodekana študenta,

6.   poročilo Finančne komisije ŠS FF,

7.   poročilo predstavnikov študentov v organih in delovnih telesih fakultete in univerze,

8.   mnenja o pedagoškem delu visokošolskih učiteljev in sodelavcev,

9.   razno.

**Ad 1.**

Potrditev dnevnega reda.

Predsednica Živa Gornik začne sejo in pozdravi prisotne. Sledi potrditev dnevnega reda.

**Sklep:** ŠS FF potrjuje dnevni red 1. redne seje ŠS FF.

**Glasovanje: Za:** 16 **Proti:** 0 **Vzdržani:** 0

**Ad 2**

Potrditve zapisnikov.

Živa Gornik pove, da smo na mail prejeli Zapisnik 1. izredne seje ŠS FF. Ni bilo pripomb.

**Sklep:** ŠS FF potrjuje Zapisnik 1. izredne seje ŠS FF.

**Glasovanje: Za:** 16 **Proti:** 0 **Vzdržani:** 0

**Ad 3.**

Volitve in imenovanja (komisije in odbori).

Odprt je bil razpis za članico študentko v Upravnem odboru FF. Edino prijavo je poslala Larina Griessler. Sledijo volitve, ki so skladno s poslovnikom ŠS FF izvedene javno, saj je UO FF organ fakultete. Volilno komisijo sestavljajo: Nik Keber, Tamara Šterk in Gregor Gartner.

**Sklep:** ŠS FF imenuje Larino Griessler za članico iz vrst študentov v UO FF.

**Glasovanje: Za:** 16 **Proti:** 0 **Vzdržani:** 0

**Ad 4.**

Poročilo predsedstva ŠS FF.

Potekal je sestanek z dekanjo, ki so se ga udeležili Larina Griessler, Marko Durdubakov, Sara Svati Sharan in Živa Gornik. Podana bo prošnja dekanji za kavče in vreče za sedenje, za večje udobje študentov. OHK predlaga daljše odprtje čitalnic in učilnic zlasti v izpitnem obdobju. Do zdaj v učilnici nisi smel sedeti zaradi varnosti, čeprav je bila prazna. Zdaj bi lahko študentje v učilnicah sedeli po dogovoru z varnostno službo, ena učilnica na oddelek približno. Problem je požarni načrt, ker če si v učilnici, kjer ni razpisano predavanje, lahko varnostniki spregledajo, da si notri. Najbolj pereč problem: finance, več o tem pri poročilu Finančne komisije. Tutorska poročila: želje študentov, da bi lahko nekje puščali kovčke, inštrumente... nek varen prostor za puščanje stvari. Seveda ne bi nihče tam dežural, samo toliko, da imamo nek prostor za odlaganje večjih predmetov. Dekanja je odprta za nadaljne predloge za izboljšanje. To s kovčki je odlična zamisel, so jih pa prepovedali puščati v avli dve leti nazaj, ker so jih puščali povsod. Zdaj jih menda na recepciji lahko pustiš, samo če jih bo 300, verjetno ne bo več okej. Zdaj bodo študentje za arhitekturo spremenili avlo v hodnik, ki bo mini galerija/razstava/muzej. Ni še jasno kaj in kako, je pa menda kar velik projekt. Uredili bodo tudi posvet študentov predstavnikov z dekanjo, tako kot lani. Če imamo še kakšen predlog, naj sporočimo.

**Sklep:** ŠS FF se seznanja s poročilom predsedstva ŠS FF.

**Glasovanje: Za:** 16 **Proti:** 0 **Vzdržani:** 0

**Ad 5.**

Poročilo prodekana študenta.

Dekanjin kolegij se žal ni sestal od prejšnje seje in ni kaj dosti za povedati. Prejšnji teden so bile podeljene rektorske nagrade, v ponedeljek so bile dekanjine nagrade. Na recepcijo je bil posredovan seznam za uporabnike študentskega prostora, namreč študentsko pisarno in študentski prostor na Tobačni, pa bi še enkrat prosil, da se za Tobačno obrnete na Nika Kebra, ker je on skrbnik za študentski prostor na Tobačni. V K16 se bodo od 1. 1. 2023 uvedli študentski boni, da lahko študentje in študentke med pavzo na fakulteti nekaj pojejo. V kleti pod fakulteto, kjer je bila fotokopirnica Filko, bo prostor od psihološke svetovalnice. Promocije FF so se začele in zaenkrat so bile v Mariboru in Novi Gorici. Bi prosil za prostovoljce za majhen »sejem«, oz. razprodajo knjig od knjigarne. Žal ne bo plačano delo, sicer bo trajalo teden pa pol, vsak dan po cca. 2-3 uri. Se bo poskusil zmeniti, da bi se plačalo v knjigah, ki bi jih lahko nekomu poklonili za božič, ali če želite, da vzamete nekaj za vas. Natančne informacije bo še posredoval. Se zaveda, da je neplačano in razume, če se ne bomo prijavili, ampak je sicer škoda, da na inventuri ostanejo dobre knjige, ki bi jih lahko dobili po zelo nizki ceni ali zastonj. Prosi, da če imamo še kakšno težavo, idejo ali karkoli, da se obrnemo nanj in bo poskusil urediti z vodstvom.

**Sklep:** ŠS FF se seznanja s poročilom prodekana študenta.

**Glasovanje: Za:** 16 **Proti:** 0 **Vzdržani:** 0

**Ad 6.**

Poročilo Finančne komisije ŠS FF.

Situacija s ŠS UL: sredstva za študentske svete fakultet so bila obljubljena in v načrtu, a jih dolgo niso nakazali. Sara Svati Sharan je slučajno izvedela, da če do 7. 12. financ ne dobimo nakazanih oz. ni izdan zahtevek za nakazilo, gre denar v nič. Po dokumentaciji je šlo ne samo za 800€ ampak za 2000€. Predsednik ŠS UL je bil neodziven, zato so klicali na rektorat, kjer so jih napotili na rektorja. Poslan je bil mail, ker je bila situacija resna, kopijo so poslali še dekanji in drugim osebam, ki bi lahko pomagale. Ugotovljeno je bilo, da predsednik ŠS UL Nejc Donaval ni poslal potrjenih in sprejetih dokumentov na ustrezno finančno službo, tako da oni niso mogli nakazati sredstev. Šli so tudi na sestanek z dekanjo, ki je obljubila podporo. Dosegli so, da je Nejc Donaval celo napisal sporočilo, kjer je pisal neke nerelevantne izgovore, ki niso imeli veliko smisla. Za 3 redne seje naj bi bilo po njegovih besedah težko zbrati informacije o prisotnih svetnikih. Dekanja je klicala na rektorat in sredstva bodo končno nakazana 13. 12., kar je skrajni rok. Uspelo nam je za las, morali pa smo iti kar visoko za to.

Začetek tedna pa še težava glede DMV-ja: ŠO FF bi moral račun plačati že v sredo, dogovorili so se, da ŠO FF plača večji del DMV-ja, ker ima tudi več denarja, a so ugotovili, tega niso želeli storiti, tako da smo imeli tri možnosti: 1. odpoved DMV-ja, 2. tokrat vse krije ŠS FF, 3. ŠO FF pokrije neko drugo ekskurzijo. Prvo ne gre, tretje je nevarno, tako da je tokrat vse kril ŠS FF, bodo pa s ŠO FF podpisali dogovor, da v celoti za enak strošek krijejo naslednji DMV, da ne bo izgovorov. Večje ekskurzije in dražje projekte na prijavljamo vedno na ŠO FF, ker njim denar vedno ostaja, mi smo pa komaj dobili 2000€ in jih morali takoj plačati za DMV, tako da smo na nuli. Tudi če šoffovci jamrajo, imajo veliko več denarja kot mi.

Poročila: zelo malo projektov je po izvedenem projektu poslalo poročilo o izvedbi, kar so do neke mere tolerirali, a je poročilo evidenca za FK, da se je dogodek izvedel, potrdilo. Zato bodo glede tega zdaj bolj natančni. Dekanja je opazila, da nekatere promocije nimajo ustreznih logotov, zato je bila jezna. Logo FF in ŠS FF morata obvezno biti na promocijah, ker se tudi točke odštevajo, če ju ni.

**Sklep:**  ŠS FF se seznanja s poročilom Finančne komisije ŠS FF.

**Glasovanje: Za:** 16 **Proti:** 0 **Vzdržani:** 0

**Ad 7.**

Poročilo predstavnikov študentov v organih in delovnih telesih fakultete in univerze.

OHK: že omenila prejšnjič. Vodja OHK je prosila, da bi se pogovorili, kako bi se OHK približal študentom. Npr., da bi bile knjižnice pred izpiti trikrat na teden odprte dlje, večja dostopnost. Te tri dni bi bile tudi čitalnice odprte dlje. Od 18 knjižnic na FF imajo nekatere tudi čitalnice, nekaj je. Kaj mislimo? Študentje demonstratorji bi bili lahko zaposleni več časa in plačani bolje. Manjše knjižnice so tudi tajništva, torej so posledično odprte tako dolgo kot tajništva, zato bi bile lahko te knjižnice odprte dlje časa, vsaj kako uro dlje. Knjižnice so nekoliko nejasno označene, lahko bi bila vrata bolje označena. Imamo veliko izobraževanj, na njih je študentov vedno manj kljub vse večji digitalizaciji, nek nov program za digitalizacijo, ki se že uvaja. Katere programe bi želeli študentje za delavnice? Naj se študente bolj ozavešča o vseh bazah podatkov in programih, ki jih imamo na voljo. Naj se jasno pove, da je za študente. Morda na prvi stopnji obvezni tečaji.

Akademski zbor: nov moto: FF nikoli ne spi. Dr. Jerše je povedal, da je nek dodaten denar, ki je namenjen za raziskovalce. Dekanja bo večkrat delila jabolka po fakutleti. Dobili so miklavževo darilo, rafaelote.

Komisija za kakovost: za vse oddelke: danes je zadnji rok oddaje samoevalvacijskih poročil. V oddelčnih komisijah morate biti zraven obvezno tudi študentje.

**Sklep:**. ŠS FF se seznanja s poročilom predstavnikov študentov v organih in delovnih telesih fakultete in univerze.

**Glasovanje: Za:** 16 **Proti:** 0 **Vzdržani:** 0

**Ad 8.**

Mnenja o pedagoškem delu visokošolskih učiteljev in sodelavcev.

**Sklep:** ŠS FF podaja mnenje o pedagoškem delu Sonie Vaupot, ki je v postopku za izvolitev v naziv izredne profesorice za prevodoslovje.

**Sklep:** ŠS FF podaja mnenje o pedagoškem delu Andreje Avsec, ki je v postopku za izvolitev v naziv redne profesorice za občo psihologijo.

**Sklep:** ŠS FF podaja mnenje o pedagoškem delu Tine Žerjal, ki je v postopku za izvolitev v naziv docentke za arheologijo.

**Sklep:** ŠS FF podaja mnenje o pedagoškem delu lekt. mag. Mojce Belak, ki je v postopku za ponovo izvolitev v naziv asistentke za angleški jezik.

**Sklep:** ŠS FF podaja mnenje o pedagoškem delu dr. Monike Kavalir, ki je v postopku za ponovo izvolitev v naziv docentke za angleški jezik.

**Sklep:** ŠS FF podaja mnenje o pedagoškem delu Milana Hornaka, ki je v postopku za ponovno izvolitev v naziv docenta za arheologijo.

**Sklep:** ŠS FF podaja mnenje o pedagoškem delu dr. Renate Novak Klemenčič, ki je v postopku za ponovno izvolitev v naziv docentke za umetnostno zgodovino.

**Sklep:** ŠS FF podaja mnenje o pedagoškem delu Lare Unuk, ki je v postopku za ponovno izvolitev v naziv asistentke za grški jezik.

**Sklep:** ŠS FF podaja mnenje o pedagoškem delu Mojce Stritar Kučuk, ki je v postopku za izvolitev v naziv docentke za slovenski jezik.

**Sklep:** ŠS FF podaja mnenje o pedagoškem delu Donalda Francisa Reindla, ki je v postopku za ponovno izvolitev v naziv docenta za splošno jezikoslovje.

**Sklep:** ŠS FF podaja mnenje o pedagoškem delu Marjete Mencin Čeplak, ki je v postopku za ponovno izvolitev v naziv docentke za socialno psihologijo.

**Sklep:** ŠS FF podaja mnenje o pedagoškem delu dr. Mojce Ilc Kljun, ki je v postopku za ponovno izvolitev v naziv docentke za geografijo.

**Sklep:** ŠS FF podaja mnenje o pedagoškem delu Antona Martina Gradu, ki je v postopku za ponovno izvolitev v naziv asistenta za prevodoslovje.

**Sklep:** ŠS FF podaja mnenje o pedagoškem delu Tadeja Košmerla, ki je v postopku za ponovno izvolitev v naziv asistenta za andragogiko.

**Sklep:** ŠS FF podaja mnenje o pedagoškem delu Sebastjana Vörosa, ki je v postopku za izvolitev v naziv izrednega profesorja za filozofijo.

**Sklep:** ŠS FF podaja mnenje o pedagoškem delu Urške Valenčič Arh, ki je v postopku za ponovno izvolitev v naziv lektorice za nemški jezik.

**Sklep:** ŠS FF podaja mnenje o pedagoškem delu Roka Stergarja, ki je v postopku za ponovno izvolitev v naziv izrednega profesorja za novejšo in sodobno zgodovino.

**Sklep:** ŠS FF podaja mnenje o pedagoškem delu Draga Kuneja, ki je v postopku za izvolitev v naziv izrednega profesorja za etnomuzikologijo.

**Sklep:** ŠS FF podaja mnenje o pedagoškem delu Gaje Zager Kocjan, ki je v postopku za ponovno izvolitev v naziv docentke za občo psihologijo.

**Sklep:** ŠS FF podaja mnenje o pedagoškem delu Adriane Mezeg, ki je v postopku za izvolitev v naziv izredne profesorice za prevodoslovje.

**Sklep:** ŠS FF podaja mnenje o pedagoškem delu Aleksandra Bjelčeviča, ki je v postopku za ponovno izvolitev v naziv izrednega profesorja za slovensko književnost.

**Sklep:** ŠS FF podaja mnenje o pedagoškem delu Marte Nowak, ki je v postopku za izvolitev v naziv lektorice za poljski jezik.

**Sklep:** ŠS FF podaja mnenje o pedagoškem delu Mance Vinazza, ki je v postopku za izvolitev v naziv docentke za arheologijo.

**Sklep:** ŠS FF podaja mnenje o pedagoškem delu Mateje Gaber, ki je v postopku za ponovno izvolitev v naziv lektorice za nemški jezik.

**Sklep:** ŠS FF podaja mnenje o pedagoškem delu lekt. mag. Nine Grahek Križnar, ki je v postopku za ponovno izvolitev v naziv lektorice za angleški jezik.

**Glasovanje: Za:**  16 **Proti:** 0 **Vzdržani:** 0

**Sklep:** ŠS FF ne more podati mnenja o pedagoškem delu Zarje Vršič, ki je v postopku za ponovno izvolitev v naziv asistentke za prevodoslovje.

**Sklep:** ŠS FF ne more podati mnenja o pedagoškem delu Sare Turk Marolt, ki je v postopku za ponovno izvolitev v naziv asistentke za umetnostno zgodovino.

**Sklep:** ŠS FF ne more podati mnenja o pedagoškem delu Ane Jenko Kovačič, ki je v postopku za ponovno izvolitev v naziv asistentke za zgodovino srednjega veka.

**Glasovanje: Za:**  16 **Proti:** 0 **Vzdržani:** 0

**Ad 9.**

Razno.

Nik Keber: za prostor na Tobačni imamo nov mail: [prostor.ssff@gmail.com](mailto:prostor.ssff@gmail.com), tja naj pišemo za rezervacijo prostora. Smiselno bi bilo to spremeniti tudi na spletni strani.

Seja se je zaključila 9. 12. 2022, ob 18:19.

Gregor Gartner, tajnik ŠS FF

Živa Gornik, predsednica ŠSFF